pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทยต้อนรับคณาจารย์ และนักศึกษา วปอ. รุ่นที่ 62 เน้นการทำงานแบบบูรณาการเพื่อบำบัดทุกข์ บำรุงสุขประชาชนทุกพื้นที่
วันพุธที่ 16 ตุลาคม 2562
กระทรวงมหาดไทยต้อนรับคณาจารย์ และนักศึกษา วปอ. รุ่นที่ 62 เน้นการทํางานแบบบูรณาการเพื่อบําบัดทุกข์ บํารุงสุขประชาชนทุกพื้นที่
กระทรวงมหาดไทยต้อนรับคณาจารย์ และนักศึกษา วปอ. รุ่นที่ 62 เน้นการทํางานแบบบูรณาการเพื่อบําบัดทุกข์ บํารุงสุขประชาชนทุกพื้นที่
วันนี้ (15 ต.ค. 62) เวลา 13.30 น. ณ ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายพรพจน์ เพ็ญพาส รองปลัดกระทรวงมหาดไทยเป็นประธานการต้อนรับ และกล่าวต้อนรับ พลโท พิสัณห์ ปฐมเอม ผู้อํานวยการวิทยาลัยป้องกันราชอาณาจักร และคณะนักศึกษาวิทยาลัยป้องกันราชอาณาจักร หลักสูตรการป้องกันราชอาณาจักร (วปอ.) รุ่นที่ 62 จํานวน 180 คน โดยมี ผู้บริหารระดับสูงของกระทรวงมหาดไทย ร่วมต้อนรับและบรรยายสรุปภารกิจของส่วนราชการระดับกรมในสังกัดกระทรวงมหาดไทย
รองปลัดกระทรวงมหาดไทย ได้กล่าวต้อนรับคณะดูงาน โดยกระทรวงมหาดไทยมีความยินดีเป็นอย่างยิ่งที่ได้ต้อนรับคณาจารย์และนักศึกษา วปอ. รุ่นที่ 62 ซึ่งเดินทางมาดูกิจการและศึกษาภูมิประเทศภาคการปฐมนิเทศ (กรุงเทพมหานคร) โดยภารกิจของกระทรวงมหาดไทยมีอํานาจหน้าที่ในการ “บําบัดทุกข์ บํารุงสุข” ให้กับประชาชนซึ่งมีภารกิจและขอบเขตงานที่กว้าง ครอบคลุมเกือบทุกเรื่อง ตั้งแต่การรักษาความสงบเรียบร้อย ความมั่นคงภายใน การอํานวยความเป็นธรรมของสังคม การส่งเสริมและพัฒนาการเมืองการปกครอง การบริหารราชการส่วนภูมิภาค ท้องที่ ท้องถิ่นและพัฒนาชุมชน กิจการสาธารณภัยและการพัฒนาเมือง รวมทั้งการทะเบียนราษฎร ซึ่งมีความเกี่ยวข้องกับประชาชนตลอดช่วงชีวิต ผ่านกลไกการทํางาน ทั้งส่วนกลาง ที่ผ่านส่วนราชการระดับกรม/รัฐวิสาหกิจในลักษณะกลุ่มภารกิจ (Cluster) และส่วนภูมิภาคและส่วนท้องถิ่น ผู้ว่าราชการ 76 จังหวัดและนายอําเภอ 878 อําเภอในฐานะผู้จัดการ/ผู้อํานวยการพื้นที่ (Area Manager) และผู้ปกครองท้องที่ รวมถึงองค์กรปกครองส่วนท้องถิ่น 7,852 แห่ง ตลอดจนกําลังสนับสนุนการดําเนินงานของภาครัฐในพื้นที่ต่างๆ เช่น สมาชิกกองอาสารักษาดินแดน (อส.) คณะกรรมการหมู่บ้าน (กม.) อาสาสมัครป้องกันภัยฝ่ายพลเรือน (อพปร.) ชุดคุ้มครองตําบล (ชคต.) ซึ่งทั้งหมดเป็นกลไกการทํางานของกระทรวงมหาดไทยที่สําคัญในบูรณาการทํางานในระดับพื้นที่ทุกมิติ โดยใช้ยุทธศาสตร์ชาติและแผนปฏิบัติราชการกระทรวงมหาดไทย พ.ศ. 2563 - 2565 เป็นตัวกําหนดทิศทางในการขับเคลื่อนงาน ภายใต้วิสัยทัศน์ “ประชาชนมีรากฐานการดํารงชีวิตและพัฒนาสู่อนาคตได้อย่างมั่นคงและสมดุล ตามหลักปรัชญาของเศรษฐกิจพอเพียง”
นายพรพจน์ เพ็ญพาส รองปลัดกระทรวงมหาดไทย ได้กล่าวเพิ่มเติมว่ากระทรวงมหาดไทยมุ่งมั่นขับเคลื่อนงานอย่างบูรณาการร่วมกับหน่วยงานทั้งภาครัฐและภาคเอกชน ในการบําบัดทุกข์ บํารุงสุขให้กับพี่น้องประชาชนทุกพื้นที่ของประเทศอย่างจริงจังและยั่งยืน.
กองสารนิเทศ สป.มท.
ครั้งที่ 173/2562
วันที่ 15 ต.ค. 2562
รัฐบาลไทย-ข่าวทำเนียบรัฐบาล-บอร์ด กฟก.เฉพาะกิจอนุมัติงบจัดการหนี้เกษตรกรกลุ่มหนี้ NPL
วันศุกร์ที่ 4 สิงหาคม 2560
บอร์ด กฟก.เฉพาะกิจอนุมัติงบจัดการหนี้เกษตรกรกลุ่มหนี้ NPL
บอร์ด กฟก.เฉพาะกิจอนุมัติงบจัดการหนี้เกษตรกรกลุ่มหนี้ NPL ล็อตแรก 6 รายพร้อมหนุนงบฟื้นฟูและพัฒนาเกษตรกร82 ล้านบาท เพื่อช่วยเหลือเกษตรกรประสบภัยน้ําท่วม
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการกองทุนฟื้นฟูและพัฒนาเกษตรกรเฉพาะกิจ ครั้งที่ 3/2560เพื่อเร่งรัดการแก้ปัญหาหนี้สิ้นเกษตรที่เดือดร้อนเป็นการเร่งด่วน ว่า ที่ประชุมมีมติเห็นชอบอนุมัติให้กองทุนฟื้นฟูและพัฒนาเกษตรกรอนุมติงบประมาณในการจัดการหนี้ จํานวน 7,444,483ล้านบาท เพื่อชําระหนี้แทนเกษตรกร 6 รายใน 4 จังหวัด คือ นครสวรรค์ อุบลราชธานี ตราด และพระนครศรีอยุธยา ซึ่งทั้ง 6 รายนี้ ได้รับการคัดกรองจากเกษตรกรที่มีหนี้ NPL จํานวน 21 ราย โดยจํานวน 3 รายอยู่ระหว่างประกาศขายทอดตลาด และอีก 3 รายอยู่ระหว่างงดการขายทอดตลาด ดังนั้น ที่ประชุมจึงมีมติเห็นชอบให้ดําเนินการกับ 6 รายข้างต้น ส่วนที่ขายทอดตลาดแล้ว หากเกษตรกร/กองทุนฯ สามารถระงับการขายทอดได้ ให้กองทุนฯ ดําเนินการชําระหนี้แทนได้
นอกจากนี้ ยังเห็นชอบอนุมัติให้คณะอนุกรรมการด้านการฟื้นฟูและพัฒนาเกษตรกรโดยมี น.ส.ชุติมา บุณยประภัศรรัฐมนตรีช่วยว่าการกระทรวงเกษตรและสหกรณ์ เป็นประธานอนุกรรมการ จัดทํากรอบงบประมาณแผนการดําเนินงานและแผนการใช้จ่ายงบประมาณด้านการฟื้นฟูและพัฒนาเกษตรกรประจําปี พ.ศ. 2560 งบประมาณ 161,724,000 บาท เพื่อดําเนินการตามแผนงาน ดังนี้1)ให้ดําเนินการเกี่ยวกับโครงการฟื้นฟูฯ ที่องค์กรเกษตรกรขอรับการสนับสนุน ประจําปี 2560 จํานวน 941 โครงการ งบประมาณ 78,498,635 บาท 2) ให้ดําเนินการโครงการเพื่อสนับสนุนการบริหารงานด้านการฟื้นฟูฯ จํานวน 3 โครงการ งบประมาณ 1,206,500 บาท อีกทั้งให้นํางบเพื่อการฟื้นฟูฯ งบประมาณ 82,018,865 บาท ดําเนินกิจกรรมภายในปีงบประมาณปี2560เพื่อช่วยเหลือเกษตรกรที่ประสบภัยน้ําท่วมสําหรับกลุ่มเกษตรกรรายย่อยที่ประสบภัยกลุ่มละไม่เกิน 30,000บาท
“คณะกรรมการกองทุนฟื้นฟูและพัฒนาเกษตรกรเฉพาะกิจ มุ่งเน้นช่วยเหลือบรรเทาความเดือดร้อนพี่น้องเกษตรกรด้วยความโปร่งใส ยุติธรรม มีประสิทธิภาพ เกษตรกรที่มีที่ดินเป็นหนี้กําลังจะถูกยึดที่ดินทํากิน และขายทอดตลาดไปให้คนอื่น ได้มีโอกาสเกิดใหม่ มีกําลังใจในการประกอบอาชีพ จนสามารถกลับมาฟื้นคืนมีรายได้ มีที่ดิน มีความยั่งยืน มีความสุข”พลเอก ฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ออมสิน เกทับ บลัฟแหลก ฟรี! ค่าธรรมเนียม Mobile Banking พร้อมแถมเงินเข้าบัญชีผู้ใช้ ฟรี! ค่าธรรมเนียมเช็คเรียกเก็บ แถมดอกเบี้ยกระแสรายวัน 0.50%
วันจันทร์ที่ 2 เมษายน 2561
ออมสิน เกทับ บลัฟแหลก ฟรี! ค่าธรรมเนียม Mobile Banking พร้อมแถมเงินเข้าบัญชีผู้ใช้ ฟรี! ค่าธรรมเนียมเช็คเรียกเก็บ แถมดอกเบี้ยกระแสรายวัน 0.50%
ธนาคารออมสินได้ยกเว้นค่าธรรมเนียมการใช้บริการและธุรกรรมผ่านช่องทางออนไลน์ ได้แก่ บริการ Mobile Banking “MyMo” และ Internet Banking แบบ All Free ซึ่งธนาคารฯ มีฐานลูกค้ากว่า 2.6 ล้านราย ด้วยการ ฟรี! ค่าธรรมเนียมการใช้บริการถอนเงินสดที่ตู้ ATM
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินในฐานะสถาบันการเงินที่ใหญ่ที่สุดในประเทศไทย ที่มีบริการหลากหลายทุกช่องทางเพื่ออํานวยความสะดวกให้แก่ลูกค้าทุกกลุ่มทุกระดับ โดยตลอดระยะเวลาที่มีการปรับปรุงการให้บริการได้ให้ความสําคัญกับลูกค้า รวมถึงการคิดค่าธรรมเนียมอย่างเหมาะสมที่จะต้องคํานึงถึงลูกค้าด้วยเช่นกัน ล่าสุด ธนาคารออมสินได้ยกเว้นค่าธรรมเนียมการใช้บริการและธุรกรรมผ่านช่องทางออนไลน์ ได้แก่ บริการ Mobile Banking “MyMo” และ Internet Banking แบบ All Free ซึ่งธนาคารฯ มีฐานลูกค้ากว่า 2.6 ล้านราย ด้วยการ ฟรี! ค่าธรรมเนียมการใช้บริการถอนเงินสดที่ตู้ ATM ด้วยบริการ MyMo My Card, จ่ายเงินชําระค่าสินค้าและบริการ โอนเงินภายในธนาคาร/ข้ามเขต และต่างธนาคาร, เติมเงินโทรศัพท์มือถือ, เตือนความเคลื่อนไหวทุกบัญชี และฟรี! บริการ GSB PromptPay ค่าธรรมเนียมเช็คเรียกเก็บทุกประเภท ในขณะที่ลูกค้าที่ใช้บัญชีกระแสรายวัน จะได้รับดอกเบี้ยร้อยละ 0.50 % ซึ่งเรียกว่าฟรีแล้วยังแถมเงินให้อีกด้วย ทั้งนี้ มีผลตั้งแต่วันที่ 1 เมษายน 2561 เป็นต้นไป
นอกจากนี้ ธนาคารฯ ยังได้จัดโปรโมชั่นพิเศษ สําหรับลูกค้าใหม่ซึ่งไม่เคยใช้บริการกับธนาคารออมสินมาก่อน โดยสมัครใช้บริการ MyMo ตั้งแต่วันที่ 1 เมษายน ถึง 30 มิถุนายน 2561 ธนาคารออมสินจะคืนเงินเข้าบัญชี ให้ทุกเดือนๆ ละ 10 บาท เป็นเวลา 1 ปี
“การยกเว้นค่าธรรมเนียม และคืนเงินเข้าบัญชีสําหรับลูกค้ารายใหม่ จะทําให้ธนาคารออมสินสามารถรักษาฐานลูกค้าและยังสามารถขยายเป้าหมายขยายฐานลูกค้าใหม่ได้อีกไม่น้อยกว่า 2 ล้านรายในปีนี้” นายชาติชาย กล่าว
ทั้งนี้ รัฐบาลได้มุ่งเน้นส่งเสริมบริการการชําระเงินแบบอิเล็กทรอนิกส์ และสามารถสนองตอบต่อแนวความคิดของทางธนาคารแห่งประเทศไทย ในการลดการใช้เงินสด เพื่อนําประเทศไทยเข้าสู่สังคมไร้เงินสด หรือ Cashless Society เป็นการลดต้นทุนระบบการชําระเงินอีกด้วย ซึ่งเป็นไปตามกลยุทธ์และทิศทางนโยบายของธนาคารฯ ที่มุ่งสู่การเป็นธนาคารออมสินยุคใหม่ GSB New ERA : Digi-Thai Banking “Digital for All Thais” และสอดคล้องกับการพัฒนาธุรกิจธนาคารออมสินในศตวรรษใหม่ ที่ได้กําหนดทิศทางในการขับเคลื่อนองค์กรเพื่อเป็น “ผู้นํานวัตกรรมทางการเงินและสังคมยุคใหม่” (Leadership in Financial & Social Innovations)
รัฐบาลไทย-ข่าวทำเนียบรัฐบาล-การยางแห่งประเทศไทย ชี้แจงข้อวิจารณ์การแก้ไขปัญหาราคายางพาราตกต่ำ
วันจันทร์ที่ 19 พฤศจิกายน 2561
การยางแห่งประเทศไทย ชี้แจงข้อวิจารณ์การแก้ไขปัญหาราคายางพาราตกต่ํา
การยางแห่งประเทศไทย ชี้แจงข้อวิจารณ์การแก้ไขปัญหาราคายางพาราตกต่ํา
วันที่ 17 พฤศจิกายน 2561 นายเยี่ยม ถาวโรฤทธิ์ กรรมการการยางแห่งประเทศไทย รักษาการแทนผู้ว่าการการยางแห่งประเทศไทย กระทรวงเกษตรและสหกรณ์ ชี้แจงประเด็นข่าว/ข้อวิจารณ์การแก้ไขปัญหาราคายางพาราตกต่ํา ตามที่นายสมบูรณ์ อุทัยเวียนกุล อดีต ส.ส.ตรัง พรรคประชาธิปัตย์ กล่าวถึงปัญหาการเก็บสต๊อกยางพาราของรัฐบาล มีประเด็นดังนี้
1. เรียกร้องให้นําสต๊อกยางพาราของรัฐบาล 100,000 ตัน หรือยางแผ่น 100 ล้านกิโลกรัมยังอยู่ในโกดังรัฐ มาใช้ประโยชน์ และตรวจสอบว่ามีครบตามจํานวน 100 ล้านกิโลกรัม หรือไม่ และมียางที่สามารถใช้ได้ปริมาณเท่าไร
2. กรณี กยท. ซื้อยางพาราเก็บไว้ตั้งแต่ ปี 2556-2557 และเสียค่าเช่าโกดังเก็บยางปีละ 120 ล้านบาท ทําไมรัฐบาลจึงไม่นํามาใช้ประโยชน์ เพราะเคยเสนอให้นํามาแปรรูป อาทิ ถนนยางพารา ทําเขื่อนยาง อ่างเก็บน้ํา สนามกีฬา สนามเด็กเล่น ห้องเรียนเด็กเล็ก เป็นต้น จึงเห็นว่าสาเหตุไม่ใช่เพราะปัญหาราคายางในตลาดโลก แต่เกิดจากปัญหาการบริหารงานของผู้บริหารการยางแห่งประเทศไทย (กยท.) ที่วางเฉยไม่แก้ไขปัญหา หรือมีผลประโยชน์อื่นแอบแฝง
3. รัฐบาลจะใช้มาตรการช่วยเหลือเจ้าของสวนยาง และคนกรีด เฉพาะสวนที่ขึ้นทะเบียนเท่านั้น ซึ่งถือว่ารัฐบาลแทบไม่ได้ช่วยอะไรเลย เพราะชาวสวนยางอีกจํานวนมากเข้าไม่ถึงสิทธิ์ความช่วยเหลือดังกล่าว
ข้อเท็จจริง
ประเด็นที่ 1 ยาง ​100,000 ตัน จากรายงานของผู้รับผิดชอบโกดังจัดเก็บรายงานว่าจํานวนยังอยู่ครบ​และคุณภาพของยางลดลงตามอายุที่จัดเก็บ
ประเด็นที่ 2 ยางที่รัฐบาลก่อนในปี​ 2556 - ​2557 ซื้อมาเพื่อรักษาเสถียรภาพและมีคงเหลือประมาณ​ 104,000 ตันนั้น​ ขณะนี้​ กยท​. กําลังทําแผนการนํายางแผ่นรมควันคงเหลือนี้ไปใช้เป็นสาธารณประโยชน์ เช่น ทําหมวกกันฝนต้นยางให้ชาวสวนยางนําไปใช้​ทําสนามฟุตซอล์ท ทําทางเท้า​ พื้นสนามเด็กเล่น ทําพื้นปูคอกปศุสัตว์​ และผลิตภัณฑ์ยางอื่น ๆ ที่สามารถใช้ยางคงเหลือดังกล่าวได้​ หากหน่วยงานที่จะนําผลิตภัณฑ์ยางเหล่านั้นแจ้งจํานวนความประสงค์นําไปใช้และตั้งงบประมาณรองรับก็สามารถดําเนินการได้ทันที
ประเด็นที่​ 3 รัฐบาลมีความตั้งใจจะช่วยเหลือชาวสวนยางและคนกรีดยางทุกคน แต่เนื่องจากการให้ความช่วยเหลือชาวสวนยางที่ปลูกยางในพื้นที่ที่มีเอกสารสิทธิ์ถูกต้องตามกฎหมายและขึ้นทะเบียนกับ​ กยท​. เป็นไปตาม​ พรบ. กยท​. ปี​ 2558​ ส่วนผู้ที่ปลูกยางในพื้นที่ไม่มีเอกสารสิทธิ์นั้นกําลังอยู่ระหว่างการพิจารณาหารือกับหน่วยงานที่เกี่ยวข้องว่าจะดําเนินการอย่างไร
-----------------------
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานเปิดกิจกรรมจิตอาสา ทำความสะอาด กำจัดวัชพืช คลองแสนแสบและคลองสาขา
วันอังคารที่ 14 กรกฎาคม 2563
รองปลัดฯ วรวรรณ เป็นประธานเปิดกิจกรรมจิตอาสา ทําความสะอาด กําจัดวัชพืช คลองแสนแสบและคลองสาขา
นางวรวรรณ ชิตอรุณ รองปลัดกระทรวงอุตสาหกรรม  เป็นประธานเปิดกิจกรรมจิตอาสา ทําความสะอาด กําจัดวัชพืช คลองแสนแสบและคลองสาขา ณ คลองแสนแสบ วัดบําเพ็ญเหนือ เขตมีนบุรี กรุงเทพฯ
วันนี้ (14 กรกฎาคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดกิจกรรมจิตอาสา ทําความสะอาด กําจัดวัชพืช คลองแสนแสบและคลองสาขา ภายใต้โครงการจิตอาสาพัฒนาคุณภาพน้ําบริเวณคลองแสนแสบ เพื่อเทิดพระเกียรติเนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว รัชกาลที่ 10 พร้อมด้วยนายสมพล โนดไธสง นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นางสาวสมจิณณ์ พิลึก ผู้ว่าการการนิคมอุตสาหกรรม และคณะผู้บริหารกระทรวงอุตสาหกรรม ณ คลองแสนแสบ วัดบําเพ็ญเหนือ เขตมีนบุรี กรุงเทพฯ
สําหรับโครงการจิตอาสา ทําความสะอาด กําจัดวัชพืชคลองแสนแสบและคลองสาขา มีวัตถุประสงค์เพื่อพัฒนาและปรับปรุงภูมิทัศน์บริเวณคลองแสนแสบ รวมถึงการมีส่วนร่วมของชุมชนและผู้ประกอบการโรงงานอุตสาหกรรมในการรับผิดชอบต่อสังคมและสิ่งแวดล้อมร่วมกัน โดยมีการดําเนินการเป็น 3 ระยะ ได้แก่ 1. แผนระยะสั้น เป็นกิจกรรมเร่งด่วน เพื่อพัฒนาภูมิทัศน์ เก็บขยะและวัชพืชบริเวณรอบคลองแสนแสบ 2. แผนระยะกลาง ดําเนินกิจกรรมเกี่ยวกับ การพัฒนาภูมิทัศน์ และส่งเสริมผู้ประกอบการอุตสาหกรรม ให้มีความรับผิดชอบต่อสังคมและสิ่งแวดล้อม และรณรงค์การใช้ถังดักไขมันก่อนระบายลงสู่คลองแสนแสบ และ 3. แผนระยะยาว ดําเนินกิจกรรมเกี่ยวกับการเฝ้าระวังคุณภาพน้ําคลองแสนแสบ กํากับดูแลโรงงาน รวมทั้งการปรับปรุงคุณภาพน้ําของชุมชนต้นแบบ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 14 เมษายน 2563 [กระทรวงสาธารณสุข]
วันอังคารที่ 14 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่14 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –14 เมษายน 2563 (7.00 น.) พบผู้ป่วยยืนยันติดเชื้อจํานวน 1,923,280 ราย เสียชีวิต 119,587 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 586,377 ราย เสียชีวิต 23,160 รายสเปนพบผู้ป่วย 170,099 ราย เสียชีวิต 17,756 ราย และอิตาลีพบผู้ป่วย 159,516 ราย เสียชีวิต 20,465 ราย
2. สถานการณ์ในประเทศไทย (13 เมษายน 2563 เวลา 16.00 น.) ผู้ป่วยกลับบ้านได้ 117 ราย ผู้ป่วยรายใหม่ 34 ราย นับเป็นลําดับที่ 2,580-2,613 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน27รายมีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 27 ราย
กลุ่มที่ 2ผู้ป่วยรายใหม่ จํานวน4รายมีรายละเอียด ดังนี้
2.1 คนไทยเดินทางกลับจากต่างประเทศ 2 ราย (กลับจากอิตาลี, มาเลเซีย)
2.2 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
2.3อาชีพเสี่ยง 1 ราย
กลุ่มที่ 3ยืนยันพบเชื้อ อยู่ระหว่างสอบสวนโรค2ราย
กลุ่มที่ 4เดินทางมาจากต่างประเทศ และเข้าState Quarantines1ราย (กลับจากอินโดนีเซีย : สตูล)
วันนี้ ได้รับรายงานผู้ป่วยเสียชีวิตเพิ่ม 1 ราย เป็นหญิงไทย อายุ 52 ปี อาชีพพนักงานรัฐวิสาหกิจ (ขับรถ ขสมก.) มีโรคประจําตัวคือ ความดันโลหิตสูง และหัวใจโต มีประวัติสังสรรค์ดื่มสุรากับกลุ่มเพื่อน เข้ารักษาครั้งแรกเป็นผู้ป่วยนอกที่โรงพยาบาลแห่งหนึ่งด้วยอาการ ไข้ ไอเจ็บคอ มีน้ํามูก มีเสมหะ หลังจากนั้น 7 วัน มีไข้ ถ่ายเหลว หายใจลําบาก จึงไปตรวจที่โรงพยาบาลอีกแห่ง เก็บสิ่งส่งตรวจทางห้องปฏิบัติการพบเชื้อและรับไว้รักษาในโรงพยาบาล ผู้ป่วยมีอาการแย่ลงเรื่อยๆ เสียชีวิตวันที่ 12 เมษายน 2563 (เป็นผู้เสียชีวิตรายที่ 41)
โดยสรุปภาพรวมวันนี้ มีผู้ป่วยกลับบ้านสะสม 1,405 ราย ยังรักษาในโรงพยาบาล 1,167 รายเสียชีวิตรวม 41 รายรวมมีผู้ป่วยสะสม 2,613 ราย
รัฐบาลไทย-ข่าวทำเนียบรัฐบาล-กระทรวงดิจิทัลฯ กระตุ้นเด็กไทยพัฒนาทักษะเขียนโค้ตขั้นพื้นฐานผ่าน Code Thailand
วันจันทร์ที่ 3 ธันวาคม 2561
กระทรวงดิจิทัลฯ กระตุ้นเด็กไทยพัฒนาทักษะเขียนโค้ตขั้นพื้นฐานผ่าน Code Thailand
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมให้กําลังใจเด็กๆ ที่เข้ากิจกรรม Hour of Code Thailand 2018 ณ อาคารซีอาร์ซี ออลซีซันส์เพลส ชั้น 38 กรุงเทพฯ เมื่อวันที่ 2 ธันวาคม 2561 จัดขึ้นโดยสํานักงานส่งเสริมเศรษฐกิจดิจิทัล (DEPA Thailand) ร่วมกับ บริษัท ไมโครซอฟท์ (ประเทศไทย) จํากัด หรือ Microsoft (Thailand) Limited เพื่อกระตุ้นเยาวชนไทยให้มีความสนใจด้านวิทยาศาสตร์คอมพิวเตอร์ผ่านการเขียนโค้ดขั้นพื้นฐาน เพราะในยุคของเศรษฐกิจดิจิทัล วิทยาศาสตร์คอมพิวเตอร์จะช่วยสร้างและส่งเสริมทักษะด้านการวิเคราะห์ ซึ่งต้องใช้ในการประกอบอาชีพในทุกสาขา ไม่ว่าจะเป็นดนตรี แฟชั่น การผลิตสินค้า การแพทย์และการคมนาคมขนส่ง ไม่ใช่แต่เฉพาะอาชีพที่เกี่ยวกับคอมพิวเตอร์เท่านั้น เพราะทักษะการโค้ดดิ้ง กระตุ้นให้เกิดความคิดสร้างสรรค์ การฝึกใช้เหตุผลวิเคราะห์และการแก้ปัญหาที่ซับซ้อน ซึ่งเป็นทักษะที่สําคัญในการประกอบอาชีพต่างๆ ผู้ที่สนใจสามารถเรียนรู้ได้ที่ https://www.codingthailand.org
******************
รัฐบาลไทย-ข่าวทำเนียบรัฐบาล-สธ.ย้าย ผอ.รพ.ปากพนังออกจากพื้นที่ เร่งสอบข้อเท็จจริง พร้อมให้ความเป็นธรรมทั้ง 2 ฝ่าย
วันศุกร์ที่ 3 พฤศจิกายน 2560
สธ.ย้าย ผอ.รพ.ปากพนังออกจากพื้นที่ เร่งสอบข้อเท็จจริง พร้อมให้ความเป็นธรรมทั้ง 2 ฝ่าย
กระทรวงสาธารณสุข สั่งย้าย ผอ.รพ.ปากพนัง ออกจากพื้นที่ เร่งตรวจสอบข้อเท็จจริงกรณีเจ้าหน้าที่โรงพยาบาล ยื่นหนังสือขอความเป็นธรรม ยืนยันให้ความเป็นธรรมทั้ง 2 ฝ่าย
กระทรวงสาธารณสุข สั่งย้าย ผอ.รพ.ปากพนัง ออกจากพื้นที่ เร่งตรวจสอบข้อเท็จจริงกรณีเจ้าหน้าที่โรงพยาบาล ยื่นหนังสือขอความเป็นธรรม ยืนยันให้ความเป็นธรรมทั้ง 2 ฝ่าย
นพ.เจษฎา โชคดํารงสุข ปลัดกระทรวงสาธารณสุขให้สัมภาษณ์กรณี แพทย์ พยาบาลและเจ้าหน้าที่โรงพยาบาลปากพนัง อ.ปากพนัง จ.นครศรีธรรมราช  ยื่นหนังสือขอความเป็นธรรมในการปฏิบัติราชการ และขอให้ย้ายนายแพทย์ไพศาล แก้วนพรัตน์ ผู้อํานวยการโรงพยาบาลปากพนัง ออกจากพื้นที่ว่า ได้รับรายงานจากผู้ตรวจราชการเขตสุขภาพที่ 11 ในวันนี้ (3 พฤศจิกายน 2560) ผู้ว่าราชการจังหวัดนครศรีธรรมราชและสาธารณสุขจังหวัดกําลังดําเนินการตรวจสอบข้อเท็จจริง เบื้องต้นได้สั่งการให้ย้ายผู้อํานวยการโรงพยาบาลปากพนังออกจากพื้นที่ โดยให้ไปปฏิบัติงานที่สํานักงานสาธารณสุขจังหวัดนครศรีธรรมราชก่อน เพื่อให้ทีมตรวจสอบได้ดําเนินการด้วยความสะดวกและเรียบร้อย
“บ่ายวันนี้ ตนจะลงพื้นที่ด้วยตนเองเพื่อเร่งดําเนินการให้เร็วที่สุด ตรวจสอบข้อเท็จจริงถึงสาเหตุที่เกิดขึ้น ทั้งในประเด็นที่เกี่ยวข้องกับการบริหาร ความโปร่งใส หรือการสื่อสารที่อาจเกิดความผิดพลาด โดยจะดําเนินการตรวจสอบข้อเท็จจริงอย่างตรงไปตรงมาและให้ความเป็นธรรมทั้ง 2 ฝ่าย” นายแพทย์เจษฎากล่าว
พฤศจิกายน /7********************************************** 3 พฤศจิกายน 2560
รัฐบาลไทย-ข่าวทำเนียบรัฐบาล-ทส. ร่วมร้องเพลงชาติไทยเนื่องในวันพระราชทานธงชาติไทยและครบรอบธงชาติไทย 100 ปี
วันพฤหัสบดีที่ 28 กันยายน 2560
ทส. ร่วมร้องเพลงชาติไทยเนื่องในวันพระราชทานธงชาติไทยและครบรอบธงชาติไทย 100 ปี
ร่วมจัดกิจกรรมเนื่องในวันที่ระลึกวันพระราชทานธงชาติไทยและครบรอบธงชาติไทย 100 ปี แห่งการประกาศใช้ธงไตรรงค์เป็นธงชาติไทย เพื่อน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์เป็นธงชาติไทย
รัฐบาลจัดกิจกรรม เนื่องในวันที่ระลึกวันพระราชทานธงชาติไทยและครบรอบธงชาติไทย 100 ปี แห่งการประกาศใช้ธงไตรรงค์เป็นธงชาติไทย เพื่อน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์เป็นธงชาติไทย
วันนี้ (28 กันยายน 2560) เวลา 08.00 น. ณ บริเวณหน้าเสาธง ข้างตึกสันติไมตรี ทําเนียบรัฐบาล นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ร่วมกิจกรรมเนื่องในวันพระราชทานธงชาติไทย ครบรอบ 100 ปี ธงชาติไทย เพื่อเป็นการน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์เป็นธงประจําชาติไทย และเป็นความ ภาคภูมิใจ ตลอดจนเป็นสัญลักษณ์ความสมัครสมานสามัคคีของคนในชาติ
ทั้งนี้ ในเวลาเดียวกันนี้ กระทรวงทรัพยากรธรรมชาติและสิ่งแวดล้อม นําโดยผู้บริหารระดับสูงพร้อมด้วยข้าราชการ เจ้าหน้าที่ และพนักงานในสังกัดกระทรวงฯ ร่วมกิจกรรมเนื่องในวันพระราชทานธงชาติไทย ครบรอบ 100 ปี ณ บริเวณอาคารหน้าอาคารกระทรวงทรัพยากรธรรมชาติและสิ่งแวดล้อม โดยพร้อมเพรียงเช่นเดียวกัน
ธงชาติไทยเป็นสัญลักษณ์แห่งความภาคภูมิใจ ความสามัคคีเป็นหนึ่งเดียวกันของคนไทยทั้งชาติไม่แบ่งชนชั้นและศาสนา เป็นเครื่องยึดเหนี่ยวร่วมกันเป็นพลังที่ยิ่งใหญ่ในการพัฒนาประเทศชาติให้เจริญก้าวหน้าอย่างมั่นคง ยั่งยืน
รัฐบาลไทย-ข่าวทำเนียบรัฐบาล-  รัฐบาลเดินหน้าปฏิรูประบบบริหารราชการแผ่นดิน
วันจันทร์ที่ 3 กันยายน 2561
รัฐบาลเดินหน้าปฏิรูประบบบริหารราชการแผ่นดิน
รัฐบาลปฏิรูประบบบริหารราชการแผ่นดินโดยรวมพลังหน่วยงานภาครัฐด้านการป้องกันและปราบปรามทุจริตให้เป็นต้นแบบการปฏิบัติงานตามหลักการบริหารกิจการบ้านเมืองที่ดี มีธรรมาภิบาล
อาทิตย์ที่ 2 ก.ย.61
รัฐบาลเดินหน้าปฏิรูประบบบริหารราชการแผ่นดิน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปฏิรูประบบบริหารราชการแผ่นดินโดยรวมพลังหน่วยงานภาครัฐด้านการป้องกันและปราบปรามทุจริตให้เป็นต้นแบบการปฏิบัติงานตามหลักการบริหารกิจการบ้านเมืองที่ดี มีธรรมาภิบาล และใช้จ่ายงบประมาณของรัฐอย่างมีประสิทธิภาพสูงสุดเพื่อประโยชน์ของประชาชน โดยเฉพาะการทํางานให้ถูกต้องตามกฎหมาย มีความโปร่งใส มีความรับผิดชอบ เปิดโอกาสให้ประชาชนมีส่วนร่วมคิดร่วมทํา ส่วนตัวเจ้าหน้าที่ผู้ปฏิบัติงานจะต้องมีคุณธรรม มีความซื่อสัตย์สุจริต และเห็นแก่ประโยชน์ส่วนรวม ทั้งนี้ หากการปฏิรูประบบราชการได้ผลจะทําให้เกิดประโยชน์ต่อประชาชนในฐานะผู้รับบริการ ช่วยลดปัญหาการทุจริตคอร์รัปชันภาครัฐ และส่งเสริมให้ประเทศชาติมีความก้าวหน้ามากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมหารือ Google พร้อมนำ Cloud Service พัฒนาธุรกิจในไทย
วันจันทร์ที่ 25 กุมภาพันธ์ 2562
ปลัดกระทรวงดิจิทัลฯ ร่วมหารือ Google พร้อมนํา Cloud Service พัฒนาธุรกิจในไทย
ปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p4 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p5 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000; min-height: 19.0px}
p.p6 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font: 18.0px 'Trebuchet MS'; font-kerning: none}
span.s3 {font: 18.0px Helvetica; font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ให้การต้อนรับและร่วมหารือกับคณะผู้แทนจากบริษัท Google (กูเกิล) ณ ห้องประชุมชั้น ๓ บริษัท ทีโอที จํากัด มหาชน ถนนแจ้งวัฒนะ กรุงเทพฯ เมื่อวันที่ ๒๐ กุมภาพันธ์ ๒๕๖๒ ในโอกาสนี้ได้เน้นย้ําว่า ภาครัฐยินดีสนับสนุนบริษัทเอกชนด้านดิจิทัลทุกบริษัทอย่างเต็มที่และเท่าเทียม การดําเนินการของภาครัฐไม่ว่าจะเป็นเรื่องการส่งเสริมเศรษฐกิจดิจิทัลและการออกกฎหมายต่างๆ เช่น กฎหมายคุ้มครองข้อมูลส่วนบุคคล และกฏหมาย Cybersecurity จะมีมาตรฐานสากล ซึ่งจะช่วยส่งเสริมการเติบโตด้านดิจิทัลของประเทศและการดําเนินธุรกิจของภาคเอกชนอย่างแน่นอน
นอกจากนี้ ทั้งสองฝ่ายได้หารือถึงความร่วมมือด้าน Cloud Service ในประเทศไทย ซึ่ง Google มีแผนจะเข้ามาทําการตลาดในประเทศไทยมากยิ่งขึ้น เนื่องจากมองเห็นโอกาสทั้งในธุรกิจระดับเล็ก กลางและใหญ่ ที่มีแนวโน้มเปิดรับเทคโนโลยีดิจิทัลเข้ามาเสริมศักยภาพทางธุรกิจมากยิ่งขึ้น นอกจากนี้จะมีการอบรมให้ความรู้เกี่ยวกับ Cloud Service และการใช้ประโยชน์จากเทคโนโลยีให้แก่ผู้สนใจในประเทศไทยอย่างต่อเนื่อง และในส่วนของภาครัฐ บริษัท Google ยินดีสนับสนุนความรู้ และ Solutions ที่เป็นประโยชน์ต่อการดําเนินโครงการ Government Cloud ต่อไป
*****************************
รัฐบาลไทย-ข่าวทำเนียบรัฐบาล-รองปลัด พม. กำชับ จนท. เร่งช่วยเหลือชายชราวัย 84 ปี นอนป่วยติดเตียง และช่วยเหลือตัวเองไม่ได้มานานกว่า 20 ปี ที่ จ.แพร่
วันศุกร์ที่ 20 ตุลาคม 2560
รองปลัด พม. กําชับ จนท. เร่งช่วยเหลือชายชราวัย 84 ปี นอนป่วยติดเตียง และช่วยเหลือตัวเองไม่ได้มานานกว่า 20 ปี ที่ จ.แพร่
รองปลัด พม. กําชับ จนท. เร่งช่วยเหลือชายชราวัย 84 ปี นอนป่วยติดเตียง และช่วยเหลือตัวเองไม่ได้มานานกว่า 20 ปี ที่ จ.แพร่
วันนี้ (20 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่738/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีคณะผู้บริหารและผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
นางไพรวรรณ กล่าวว่า จากกรณีชายชราวัย 84 ปี ช่วยเหลือตัวเองไม่ได้มานานกว่า 20 ปี เนื่องจากนอนป่วย ติดเตียงอยู่เพียงลําพังในบ้านสภาพเก่าทรุดโทรม ต้องอาศัยเพื่อนบ้านใกล้เคียงแวะเวียนมาดูแล และหาข้าวให้กินประทังชีวิต ที่อําเภอสูงเม่น จังหวัดแพร่ นั้น ตนได้กําชับให้พัฒนาสังคมและความมั่นคงของมนุษย์จังหวัดแพร่ (พมจ.แพร่) พร้อมหน่วยงานที่เกี่ยวข้อง เร่งลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคมของชายชราดังกล่าว อีกทั้งให้การช่วยเหลือในเบื้องต้นตามภารกิจด้านผู้สูงอายุและคนพิการ และมอบสิ่งของเครื่องใช้ที่จําเป็น นอกจากนี้ ให้หน่วยงานในพื้นที่สังกัดกระทรวง พม. หรือ ทีม One Home ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการของผู้ป่วยอย่างใกล้ชิด การปรับปรุงสภาพที่อยู่อาศัยให้อยู่ในสภาพที่เหมาะสม ถูกสุขลักษณะ และมั่นคงเหมาะสมกับผู้สูงอายุและผู้ป่วย และหารือร่วมกับชุมชนสําหรับแนวทางการดูแลช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-ปลัดกอบชัยฯ รับมอบหน้ากากอนามัย และเจลล้างมือ จากบริษัท ทีอาร์ ระยอง (ไทยแลนด์) จำกัด เพื่อแจกจ่ายให้กับโรงพยาบาลและประชาชนที่ได้รับผลกระทบจากโควิค-19
วันพฤหัสบดีที่ 16 เมษายน 2563
ปลัดกอบชัยฯ รับมอบหน้ากากอนามัย และเจลล้างมือ จากบริษัท ทีอาร์ ระยอง (ไทยแลนด์) จํากัด เพื่อแจกจ่ายให้กับโรงพยาบาลและประชาชนที่ได้รับผลกระทบจากโควิค-19
ปลัดกอบชัยฯ รับมอบหน้ากากอนามัย และเจลล้างมือ จากบริษัท ทีอาร์ ระยอง (ไทยแลนด์) จํากัด เพื่อแจกจ่ายให้กับโรงพยาบาลและประชาชนที่ได้รับผลกระทบจากโควิค-19
วันนี้ (16 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม รับมอบหน้ากากอนามัย จํานวน 1,500 ชิ้น และเจลล้างมือ จํานวน 60 ลิตร จากบริษัท ทีอาร์ ระยอง (ไทยแลนด์) จํากัด เพื่อนําไปแจกจ่ายให้กับโรงพยาบาลและประชาชนที่ได้รับผลกระทบจากโควิค-19 ต่อไป ณ กระทรวงอุตสาหกรรม